ההרדמה המקומית מונעת כמעט כל תחושת הכאב ובכל זאת 6% עד 15% מהאוכלוסייה סובלים מחרדה דנטאלית בלתי נשלטת ובלתי מוסברת. בני האדם הסובלים מ- "דנטופוביה" נמנעים מטיפול שגרתי, שיניהם מוזנחות, הם נזקקים לטיפולים מסובכים יותר, אך לא משלימים אותם עקב החרדה וחוזר חלילה.
במקרים המיוחדים הנ"ל - נמליץ לבצע טיפולי שיניים בהרדמה כללית, אשר בידיים הנכונות הינה שיטה בטוחה עקב התפתחות בחומרי וציוד ההרדמה.
במה תעזור לנו כאן ההרדמה המלאה?
· פתרון למקרים "בלתי אפשריים" ומקרים של טיפול שיניים נרחב בפרק זמן מצומצם.
· אפשרות לסיים בישיבה אחת את הרוב המוחלט של הטיפולים הנדרשים: עקירות, טיפולי שורש, סתימות, ניקוי אבנית, ניתוחי חניכיים, השחזות השיניים לכתרים, השתלות, השתלות עצם והרמות סינוסים, ואף הדבקת השחזורים שהוכנו מראש.
· אפשרות "להתעורר עם חיוך חדש", ללא סבל ובלי לזכור מה "עבר עליך". אין כאב ואין טראומה למתרפא.
· איכות הטיפולים עולה, כיוון שהצוות משוחרר מהצורך לשלוט בהתנהגות "המתרפא "הבלתי נשלט"
· ההרדמה עצמה חייבת להתבצע על ידי רופא שיניים מומחה להרדמה.
· המרפאה חייבת להיות מורשית מטעם משרד הבריאות לטיפול שיניים בהרדמה כללית. בדר"כ אישור כזה קיים במרכזים רפואיים ולא קיים במרפאות הפרטיות.
אנחנו מבצעים את ההרדמות בחדר ניתוח של מרפאת שבע עיניים בב"ש.
· רופא השיניים עצמו, חייב לעבור קורס מוכר על ידי משרד הבריאות, ולקבל רישוי מיוחד לעסוק בטיפולי שיניים בהרדמה כללית.